মনের মতো মানুষ পাইলাম না হচ্ছে ২০১৯ সালে মুক্তিপ্রাপ্ত একটি বাংলাদেশী সামাজিক-নাট্যধর্মী চলচ্চিত্র। চলচ্চিত্রটি রচনা ও পরিচালনা করেন জাকির হোসেন রাজু এবং দেশ বাংলা মাল্টিমিডিয়ার ব্যানারে প্রযোজনা করেন এনামুল হক আরমান। এতে মুখ্য ভূমিকায় অভিনয় করেন শাকিব খান ও শবনম বুবলি এবং পার্শ্বচরিত্রে অভিনয় করেন মিশা সওদাগর, কাজী হায়াৎ, সাবেরি আলম, তারিক আনাম খান ও ডন সহ আরও অনেকে। এটির সুর ও সঙ্গীত পরিচালনায় শফিক তুহিন।  চলচ্চিত্রটির মূল চিত্রগ্রহণ শুরু হয় ২০১৯ সালের ১৫ জুন। ২০১৯ সালের ১ আগস্ট চলচ্চিত্রটির ফার্স্ট লুক পোস্টার প্রকাশ করা হয়। এরপর চলচ্চিত্রটির ট্রেইলার মুক্তি পায় ২০১৯ সালের ৭ আগস্ট। চলচ্চিত্রটি ২০১৯ সালের ১২ আগস্ট মুক্তি পায়। এটি ৪৪তম জাতীয় চলচ্চিত্র পুরস্কারে ৩টি বিভাগে পুরস্কৃত হয়।  অভিনয়ে  শাকিব খান - স্বাধীন, একজন আইনজীবী  শবনম বুবলি - সুলতানা হক অর্পিতা, আলো সামাজিক ও সাংস্কৃতিক সংগঠনের সভাপতি  তারিক আনাম খান  কাজী হায়াৎ  মিশা সওদাগর  সাবেরি আলম ডন তনামি হক - জান্নাত   প্রযোজনা  ২০১৩ সালে শাকিব খান ও অপু বিশ্বাসকে নিয়ে জাকির হোসেন রাজু চলচ্চিত্রটি নির্মাণের ঘোষণা দেন। তখন চলচ্চিত্রটির মহরতও অনুষ্ঠিত হয়েছিল তাদের নিয়ে। এরপর‍, চলচ্চিত্রটির চিত্রগ্রহণ শুরু হতে দেরি হয়।  ২০১৯ সালে এসে জাকির হোসেন রাজু চলচ্চিত্রের অভিনয়শিল্পী ও গল্পে পরিবর্তন আনেন এবং অপু বিশ্বাসের পরিবর্তে শবনম বুবলিকে অভিনয়শিল্পীর তালিকায় যোগ করেন।   চিত্রায়ণ  ২০১৯ সালের মে মাসে তুরস্কে পাসওয়ার্ড এর তিনটি গানের চিত্রগ্রহণ শেষ হবার পর মনের মতো মানুষ পাইলাম না চলচ্চিত্রের দুইটি গান চিত্রায়িত হয়।  ২০১৯ সালের ১৫ জুন থেকে চলচ্চিত্রটির মূল দৃশ্যের চিত্রগ্রহণ শুরু হয়। ১৭ জুন ঢাকা ক্লাবে দ্বিতীয়বারের মত অনুষ্ঠিত হয় চলচ্চিত্রটির মহরত। ২৫ জুন চলচ্চিত্রটির চিত্রগ্রহণ চলাকালে চলচ্চিত্রটির নায়িকা শবনম বুবলি আহত হন। পরে প্রাথমিক চিকিৎসা নিয়ে ২৬ জুন থেকে চলচ্চিত্রটির চিত্রগ্রহণে অংশ নেন তিনি। ২০১৯ সালের ২৪ জুলাই চলচ্চিত্রটির চিত্রগ্রহণ সম্পন্ন হয়।   সঙ্গীত   মনের মতো মানুষ পাইলাম না চলচ্চিত্রের সুর ও সঙ্গীতায়োজন করেছেন শফিক তুহিন। ২০১৯ সালের ২৮ জুলাই চলচ্চিত্রটির প্রথম গান "কত ভালোবাসি তোরে" ইউটিউবে অবমুক্ত করা হয়। তারপর ৬ আগস্ট ইউটিউবে মুক্তি পায় চলচ্চিত্রটির দ্বিতীয় গান "প্রাণ জুড়িয়ে যায়"।PRAN JURIYE JAY - প্রাণ জুড়িয়ে যায় । SHAKIB KHAN l BUBLY l Moner Moto Manush Pailam Na ৮ আগস্ট মুক্তি পায় চলচ্চিত্রটির তৃতীয় গান "মনের মতো মানুষ পাইলাম না।Title Song | Moner Moto Manush Pailam Na - মনের মতো মানুষ পাইলাম না । SHAKIB KHAN l BUBLY এরপর, ৯ আগস্ট ইউটিউবে চলচ্চিত্রটির চতুর্থ গান "এ খাঁচা ভাঙতে হবে" অবমুক্ত করা হয়।E KHACHA VANGTE HOBE - এ খাঁচা ভাঙতে হবে l BUBLY l Moner Moto Manush Pailam Na  চলচ্চিত্রটির মাধ্যমে নেপথ্য কণ্ঠশিল্পী হিসেবে অভিষেক ঘটে মাহতিম শাকিবের। চলচ্চিত্রের সবগুলো গান এসকে ফিল্মসের ইউটিউব চ্যানেলে প্রকাশ করা হয়।   বাজারজাতকরণ ও মুক্তি  ২০১৯ সালের ১ আগস্ট চলচ্চিত্রটির পোস্টার প্রকাশ করা হয়। এরপর, ৭ আগস্ট ইউটিউবে চলচ্চিত্রটির ট্রেলার অবমুক্ত করা হয়।Moner Moto Manush Pailam Na - মনের মতো মানুষ পাইলাম না | Official Trailer | SHAKIB KHAN | BUBLY ২০১৯ সালের ৩০ জুলাই চলচ্চিত্রটি বিনা কর্তনে সেন্সর বোর্ডের নিকট থেকে ছাড়পত্র লাভ করে।  মুক্তি  চলচ্চিত্রটি ২০১৯ সালের ১২ আগস্ট ঈদুল আযহা উপলক্ষে বাংলাদেশের ১৫৪টি প্রেক্ষাগৃহে মুক্তি পায়।  অভ্যর্থনা বিএমডিবিতে রুম্মন রশিদ খান চলচ্চিত্রের প্রধান চরিত্রের অভিনেতাদের অভিনয়ের প্রশংসা করলেও, সমালোচনা করেন এর নামের সার্থকতা নিয়ে। তিনি লিখেন, "সম্পাদনা, ক্যামেরার কাজ কিংবা সময়ক্ষেপণ করে আরও যত্ন সহকারে এই গল্প নিয়েই আধুনিক চিত্রনাট্যে স্মার্ট একটি ছবি নির্মাণ করতে পারতেন পরিচালক।" পুরস্কার ও মনোনয়ন  পুরস্কার বিভাগ মনোনীত ফলাফল  জাতীয় চলচ্চিত্র পুরস্কার শ্রেষ্ঠ সংলাপ রচয়িতা জাকির হোসেন রাজু rowspan=3   শ্রেষ্ঠ নৃত্য পরিচালক হাবিবুর রহমান শ্রেষ্ঠ শিল্প নির্দেশক রহমতউল্লাহ বসু ও ফরিদ আহমেদ  তথ্যসূত্র  বহিঃসংযোগ      মনের মতো মানুষ পাইলাম না অফিসিয়াল ট্রেলার  বিষয়শ্রেণী:২০১৯-এর চলচ্চিত্র বিষয়শ্রেণী:২০১৯-এর প্রণয়ধর্মী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র